Euroopan parlamentin päätöslauselma ehdotuksesta neuvoston direktiiviksi Euroopan rautatieyhteisön (CER) ja Euroopan kuljetustyöntekijöiden liiton (ETF) välisestä rajatylittäviä yhteentoimivia palveluja suorittavien, liikkuvassa työssä olevien työntekijöiden työoloja koskevista tietyistä seikoista tehdystä sopimuksesta (KOM(2005)0032)



Virallinen lehti nro 117 E , 18/05/2006 s. 0233 - 0235



P6_TA(2005)0206 Rajatylittäviä yhteentoimivia palveluja suorittavien, liikkuvassa työssä olevien työntekijöiden työolot Euroopan parlamentin päätöslauselma ehdotuksesta neuvoston direktiiviksi Euroopan rautatieyhteisön (CER) ja Euroopan kuljetustyöntekijöiden liiton (ETF) välisestä rajatylittäviä yhteentoimivia palveluja suorittavien, liikkuvassa työssä olevien työntekijöiden työoloja koskevista tietyistä seikoista tehdystä sopimuksesta (KOM(2005)0032) Euroopan parlamentti, joka - ottaa huomioon komission ehdotuksen (KOM(2005)0032), - ottaa huomioon Euroopan unionin perusoikeuskirjan [1], - ottaa huomioon Euroopan parlamentin ja neuvoston 4. marraskuuta 2003 antaman direktiivin 2003/88/EY tietyistä työajan järjestämistä koskevista seikoista [2], - ottaa huomioon Euroopan kuljetustyöntekijöiden liiton (ETF) ja Euroopan rautatieyhteisön (CER) välisen sopimuksen rajatylittäviä yhteentoimivia palveluja suorittavien, liikkuvassa työssä olevien työntekijöiden työoloja koskevista tietyistä seikoista, - ottaa huomioon, että sopimukseen sisältyi yhteinen pyyntö kyseisen sopimuksen täytäntöön panemiseksi neuvoston komission ehdotuksesta tekemällä päätöksellä EY:n perustamissopimuksen 139 artiklan 2 kohdan mukaisesti, - ottaa huomioon työjärjestyksen 78 artiklan 3 kohdan, A. ottaa huomioon, että Euroopan unionin perusoikeuskirjan 31 artiklassa säädetään, että jokaisella työntekijällä on oikeus sellaisiin työoloihin, jotka ovat hänen terveytensä, turvallisuutensa ja ihmisarvonsa mukaisia, ja että jokaisella on oikeus enimmäistyöajan rajoitukseen sekä päivittäisiin ja viikoittaisiin lepojaksoihin ja palkalliseen vuosilomakauteen, B. ottaa huomioon, että EY:n perustamissopimuksen 139 artiklan 1 kohdan mukaan työmarkkinaosapuolten välinen vuoropuhelu yhteisön tasolla voi johtaa osapuolten niin halutessa sopimussuhteisiin, mukaan lukien sopimusten tekeminen, C. ottaa huomioon, että Euroopan yhteisön perustamissopimuksen 139 artiklan 2 kohdassa säädetään mahdollisuudesta panna yhteisön tasolla tehdyt sopimukset täytäntöön allekirjoittajaosapuolten yhteisestä pyynnöstä, neuvoston komission ehdotuksesta tekemällä päätöksellä; 1. pitää myönteisenä, että vaikka Euroopan yhteisön perustamissopimuksen 139 artiklan 2 kohdassa ei määrätäkään Euroopan parlamentin kuulemisesta työmarkkinaosapuolten komissiolle osoittamien pyyntöjen suhteen, komissio on toimittanut ehdotuksensa parlamentille ja pyytänyt sitä ilmoittamaan mielipiteensä neuvostolle ja komissiolle; 2. tukee työmarkkinaosapuolten tekemää sopimusta rajatylittäviä yhteentoimivia palveluja suorittavien, liikkuvassa työssä olevien työntekijöiden työoloja koskevista tietyistä seikoista; katsoo, että sopimus luo tasapainon työolojen parantamisen — ja sitä kautta liikkuvassa työssä olevien työntekijöiden terveyden ja turvallisuuden suojelun — sekä Euroopan unionin rajatylittävän raideliikenteen edistämisen välillä; 3. katsoo, että sopimus olisi toimitettava neuvoston käsiteltäväksi; kehottaa neuvostoa siten hyväksymään komission ehdotuksen neuvoston direktiiviksi, jotta työmarkkinaosapuolten tekemä sopimus voidaan panna täytäntöön; 4. toteaa, että rautatieliikennettä käsitellään direktiivissä 2003/88/EY; toteaa, että muut yhteisön välineet saattavat sisältää täsmällisempiä vaatimuksia tiettyjen ammattien tai ammatillisen toiminnan työajan järjestämisen suhteen (direktiivin 2003/88/EY 14 artikla) ja että tietyissä oloissa voidaan tehdä poikkeuksia rautatieliikenteen parissa työskentelevien henkilöiden suhteen (direktiivin 2003/88/EY 17 artiklan 3 kohdan e alakohta); 5. toteaa, että sopimuksessa on täsmälliset määräykset rajatylittäviä yhteentoimivia palveluja suorittavien, liikkuvassa työssä oleville työntekijöille esim. enimmäisajoaikojen suhteen ja otetaan käyttöön periaate päivittäisistä ja viikoittaista lepoajoista tai tauoista, jotka ovat pitempiä kuin direktiivissä 2003/88/EY säädetyt vähimmäisvaatimukset, samalla kun sopimus mahdollistaa direktiiviä suuremman joustavuuden rautatiesektorin rajoitteiden ottamiseksi huomioon asianmukaisella tavalla; katsoo siksi, että sopimus on direktiivin mukainen; 6. pitää myönteisenä, että työmarkkinaosapuolten tekemä sopimus ja komission ehdotus neuvoston direktiiviksi huolehtivat vain vähimmäisvaatimuksista ja jättävät jäsenvaltioille ja/tai työmarkkinaosapuolille mahdollisuuden pitää yllä tai ottaa käyttöön rautatieliikennealan työntekijöiden kannalta edullisempia määräyksiä; 7. korostaa, että työmarkkinaosapuolilla on keskeinen asema työntekijöiden terveyttä ja turvallisuutta koskevien olosuhteiden parantamisessa; kannattaa täysimääräisesti sitä, että työmarkkinaosapuolet osallistuvat työmarkkinoita koskeviin neuvotteluihin ja tekevät sopimuksia työoloista; 8. suosittelee ehdotuksen hyväksymistä; 9. kehottaa puhemiestä välittämään tämän päätöslauselman neuvostolle, komissiolle ja niille työmarkkinaosapuolille joita asia koskee. [1] EYVL C 364, 18.12.2000, s. 1. [2] EUVL L 299, 18.11.2003, s. 9. --------------------------------------------------